Selgub, et voodi tegemata jätmine ei pruugigi nii suur pahe olla.
Korrastamata voodit peetakse laisa inimese tunnusmärgiks. Asjatundjate sõnul võib aga tegemata voodi selle madratsile hoopis kasuks tulla. Voodi võib kiirel hommikul südamerahus tegemata jätta, piisab ka sellest, kui pöörata ümber oma tekk ja lina, vahendab goodhousekeeping.com.
Inimene eritab nimelt igal öösel keskmiselt liitrijagu higi, millest enamus imbub, kas patja, tekki või voodipesusse. Kui aga voodi hommikul kohe pärast ärkamist korda teha, linad sirgeks tõmmata ning neile tekk või voodikate peale panna, võib voodisse soe ja niiske keskkond jääda. See omakorda jätab madratsile plekid ning on soodsaks elukohaks tolmulestadele.